Sufletul lumii este o carte-univers, in care realul se amesteca cu fantasticul, urbanul cu ruralul, lumile interioare ale personajelor cu lumile exterioare, inmuiate cand in lumina, cand in intuneric. Insa poate cel mai pregnant dintre personajele create de Camelia Cavadia in aceasta carte este prezenta. Exista o stare de prezenta extraordinara in aproape fiecare dintre povestiri, o ancorare profunda in aici si acum, indiferent daca timpul prezent este unul pamantean sau unul mai degraba nepamantean, magic, aflat intre lumi poate, iar cei care o experimenteaza, fie ca sunt oraseni sofisticati, traitori in aglomerari urbane mari, fie oameni simpli, de la tara, sunt nevoiti sa-si traiasca la o intensitate teribila emotiile, sa stea cu ele, sa le consume pana la capat. E o carte pe care o citesti cu sufletul la gura si cu ochii mariti, care te poarta prin povesti magice, cand inspaimantatoare, precum cele spuse la caldura focului de bunica, cand luminoase si atinse de aripi hieratice. Petronela Rotar, scriitoare